open-index/open-wikipedia-markdown huggingface dataset:
Falx

**Falx** var en klasse av kniver, sverd og stakevåpen som ble benyttet av de dakiske stammene, i dagens Romania og Moldova. Våpnenen hadde et krumt blad av jern, med eggen på den konvekse siden (innsiden) av bladet slik som en lauekniv. Falxene ble særlig benyttet da Dakia ble erobret og omformet til en romersk provins i 106 under en lang, hard krig.

## Varianter og bruk
I motsetning til andre folkeslag romerne kjempet mot hadde dakerne god tilgang på jern, og dette sverdliknende våpenet var vanlig blant dakiske krigere. Derved mistet de romerske troppene en av sine fremste fordeler: Overlegne våpen.  Falxen lignet en sigd og kom i to varianter. En var kort og laget for én hånd, den andre var lengre og måtte brukes med begge hendene. Den korteste ble kalt sica på dakisk. Den lengre varianten var et stakevåpen. Det bestod av et en meter langt treskaft med en lang buet jernklinge som var nesten like lang og festet i enden. Klingen var kvesset kun på innsiden og skal ha vært ekstremt effektiv. Brukeren var imidlertid sårbar, ettersom han ikke kunne bruke skjold fordi han brukte begge hendene på våpenet. Det kunne også brukes som en krok og trekke bort skjoldene og kutte mot sårbare lemmer. Ved å bruke falxen kunne de dakiske krigerne stå imot kraften til de kompakte romerske formasjonene.

## Dakerkrigen
Under den romerske erobringen av Dakia (101–102, 105–106) fikk romerske legionærer forsterkede jernbøyler festet i kryss over hjelmene sine. De introduserte også legg– og armbeskyttere (leggskinner og manicae) for vanlige soldater som ytterligere beskyttelse mot falxene. Disse ble imidlertid faset ut etter dakerkrigene og finnes ikke fra senere funn og avbildninger, og var et resultat av de spesielle kampforholdene i Dakia.

## Referanser
Ulrik Yttergård Jenssen

**Ulrik Yttergård Jenssen** (født 1996) er en norsk fotballspiller som spiller for , på lån fra .

## Karriere
Han spilte aldersbestemt fotball i Fløya og Tromsø IL, før han som 16-åring i 2013 ble hentet til den franske storklubben Lyon. I 2016 ble Jenssen som 19-åring tatt ut på det norske A-landslaget for første gang, det til tross for at han enda ikke hadde spilt A-lagsfotball i sin karriere. På landslagssamlingen var også hans bror Ruben en del av troppen.

I august 2016 ble det kjent at Jenssen vendte tilbake til Norge og hadde signert en kontrakt med TIL ut 2019-sesongen. Han fikk sin Eliteserie-debut mot Aalesunds FK 5. august.

Etter 2017-sesongen ble det kjent at Jenssen hadde signert for danske FC Nordsjælland. Etter 3,5 år i Danmark forlot han klubben når kontrakten gikk ut sommeren 2021. I juli 2021 signerte han en treårskontrakt ed den nederlandske klubben Willem II.

I juni 2022 ble det kjent at kontrakten med Willem II var terminert etter at klubben rykket ned fra Eredivisie. I august 2022 signerte han igjen for FC Nordsjælland.

### Rosenborg
Den 28. november 2022 skrev han under for  ut 2026.

Den 12. mars 2023 fikk han sin offisielle A-lagsdebut for  mot  i 4. runde i cupen.

Den 10. april 2023 fikk han sin Eliteserie-debut for Rosenborg mot .

Den 16. juli 2023 scoret han sitt første Eliteserie-mål for Rosenborg mot .

## Familie
Ulrik Yttergård Jenssen er sønn av fotballtrener Truls Jenssen og bror av fotballspiller Ruben Yttergård Jenssen.

## Referanser


## Eksterne lenker
* 
*  Offisiell statistikk for Rosenborg Ballklub, Ulrik Yttergård Jenssen
* Talentet: Ulrik Yttergård Jenssen - Tromsø vgtv.no
Landsskytterstevnet 1919

**Landsskytterstevnet 1919** ble arrangert fra 4. til 6. juli av Molde Skytterlag som arrangerte Landsskytterstevnet for første gang.

878 skyttere deltok og skytterkonge ble Karl Hagen fra Skogner Skytterlag (nå Riflen/Skoger Skytterlag) etter omskyting med Sigurd J. Dahl fra Randsfjord. Fra Molde Skytterlag deltok hele 100 skyttere.

## Resultater
***[[Skytterkonge]]**: Karl Hagen 

## Referanser


## Litteratur
*
Landsskytterstevnet 1932

**Landsskytterstevnet 1932** ble arrangert av Molde Skytterlag fra 1. til 3. juli i 1932. Det deltok 548 skyttere. Skytterkongen ble Rasmus Ryssdalsnes fra Indre Gloppen med 137 poeng.

## Resultater
***[[Skytterkonge]]**: Rasmus Ryssdalsnes

## Referanser


## Litteratur
*
Proklamasjon

En **proklamasjon** er en offentlig erklæring, avgitt i høytidelige former til et lands borgere.

Eksempler på kjente proklamasjoner er den irske påskeproklamasjonen av 1916 og den amerikanske emansipasjonserklæringen av 1863.

I engelsk rett er en proklamasjon en kongelig erklæring (*kongelig proklamasjon*), gitt under riksseglet, som gjør noe kjent for offentligheten, slik som en krigserklæring, en erklæring om unntakstilstand, sammenkallelse eller oppløsning av Parlamentet eller ikrafttredelsen av en lov. Slike proklamasjoner, avgitt med grunnlag i monarkens utøvende makt, er bindende for borgerne «*where they do not either contradict the old laws or tend to establish new ones, but only confine the execution of such laws as are already in being in such matter as the sovereign shall judge necessary*». Kongelige proklamasjoner som ikke er avgitt under monarkens utøvende makt, men som enten påkaller borgerne til å oppfylle en plikt de ved lov er bundet av eller til å avstå fra handlinger som allerede er forbudt ved lov, er gyldige; ulydighet mot slike proklamasjoner er ikke et lovbrudd i seg selv, men en straffskjerpende omstendighet ved lovbruddet.

## Referanser
Polygon (nettside)

**Polygon** er en amerikansk nettside om videospill, lansert av Vox Media i oktober 2012. Den ble startet av tidligere redaktører fra blant annet *[[Joystiq]]* og *[[Kotaku]]*. Polygon skilte seg ut ved å fokusere på menneskene bak spillene, tilby magasinartikler, satse på video og oppdatere anmeldelsesscore etter spilloppdateringer.

## Historie
Spillbloggen Polygon ble lansert 24. oktober 2012, som en del av Vox Media. Nettsiden vokste ut fra teknologi-bloggen *The Verge*, som ble lansert et år tidligere som et resultat av sportsbloggnettverket SB Nation før Vox Media ble dannet. Vox Medias administrerende direktør Jim Bankoff snakket med *[[Joystiq]]*s redaktør Christopher Gi tidlig i 2011 om å starte en videospill nettside. 

Bankoff anså videospill å være et logisk marked for Vox å gå inn i, siden nettsidene de hadde ble lest hovedsakelig av, men mellom 18 og 49 år. Han så også at videospill var et voksende marked på mobile og sosiale nettverk. *[[Forbes]]* beskrev Bankoffs tilbud som en «alvorlig forpliktelse til online-journalistikk» i en tid hvor overfloder av innhold ble produsert på internett, og forsvinnende trykte publikasjoner, så Gi stolte ikke  på tilbudet og takket nei. Da han så den innsatsen som Vox satte inn i *The Verge*, publiseringsystemet deres, og kvaliteten på innholdet og sponsingen, ombestemte Gi seg og kom tilbake til Bankoff. Grant ville at det nye nettstedet skulle konkurrere med mer kjente videospillnettsidene, som GameSpot og IGN, men fortsatt være i stand til å ha lengre tidsskriftlignende journalistikk, som kunne være av historisk interesse. Som en del av nettstedets forsøk på å redefinere videospill journalistikk, lagde Vox en 13-delers dokumentarserie av nettstedet grunnleggelse, som fulgte nettstedet helt fra starten.

*Forbes* beskrev Polygons originale 16-manns personale som «stjernespekket» med redaktørene fra tre konkurrerende videospillblogger. Gi forlot *Joystiq* i januar 2012, og brakte med seg redaktørene for *[[Kotaku]]* og *The Escapist*, Brian Crecente og Russ Groper. Andre ansatte inkluderte *Joystiq*s administrerende redaktør Justin McElroy og ansatte fra UGO, IGN, MTV, Videogamer.com, og *[[1UP.com]]*. 

Ben Kuchera sluttet seg til stedet etter at *[[Penny Arcade|Penny Arcade Report]]* ble stengt i november 2013. Teamet jobber eksternt fra steder som Philadelphia, New York, og i West Virginia, San Francisco, Sydney, London, og Austin, selv om Vox Media har hovedkontor i Washington, D.C. Nettsiden ble utviklet i løpet av ti måneder, hvor de ansatte valgte nettstedets navn og satt standarder for sin rapportering og anmeldelsesskala. 

Nettstedets navn ble annonsert på PAX East-panelet i april 2012. Det refererer til en polygon—den grunnleggende visuelle byggesteinen i videospill.

## Referanser

## Eksterne lenker
*
White student Unions

**White student Unions** er studentforeninger som tar sikte på å representere interessene til hvite studenter på universiteter og høyskoler i USA. Historisk sett var mange av dem tilknyttet høyreekstreme miljøer, og forbundet med den hvite separatistiske bevegelsen. Mange av de moderne foreningene nekter for forbindelser med slike grupper.

I 2015 kom det et plutselig utbrudd av facebooksider som hevdet å representere slike organisasjoner som følger av en ordre fra  Andrew Anglin gjennom den nynazistiske bloggen *The Daily Stormer* og ved innlegg på 4chan. Et fåtall av organisasjonene var anerkjent av universitetene og høyskolene. Mange av dem viste seg i ettertid å være fiktive organisasjoner.

De første hvite studenttingene og lignende organisasjoner hadde sin opprinnelse fra den hvite separatistiske bevegelsen. I 1960-årene ble en hvit studentforening dannet av høyreekstremisten Tom Metzger og faren hans, men ble oppløst på 1970-tallet. I 1979 innlemmet Greg Withrow *Metzger's Aryan Youth Movement* i det hvite studenttinget som en "militant utvidelse av studentenes kamp." Sacramento State University startet det første tinget, og det utvidet seg til 20 ting over hele USA.

## Referanser
Tsarskoje Selo Lyceum

**Keiserlig Lyceum** i Tsarskoje Selo (på ) nær St. Petersburg var en skole grunnlagt i 1811, for å utdanne ungdommer av det russiske aristokratiet som senere skulle bekle ledende stillinger i keiserdømmet. Gutter i ti års alder ble tatt inn for å gjennomgå tre års videregående klassisk studium. De følgende tre årene var på universitetesnivå.

Skolen ble opprettet etter keiserlig ordre 12. august 1810. En fire etasjer høy neoklassisk bygning, tegnet av Vasilij Stasov, ved siden av Katarinapalasset, ble stilt til disposisjon som undervisningslokaler, med internat der hver elev hadde eget rom, sykehus, et kjøkken, så vel som bolig for den administrative staben. Skolen fikk samtidig tildelt møbler og utstyr. Åpningen skjedde 19. oktober 1811.

Tsarskoye Selo Lyceum ble åpnet 19. oktober 1811. De første nyutdannede omfattet  Aleksandr Pusjkin og Alexander Gorchakov. Åpningsdagen feires fortsatt hvert år med blant annet opplesning av Pusjkins dikt. I januar 1844 ble skolen flyttet til St. Petersburg.

I 1937 ble byen omdøpt Pusjkin til ære for Lyceums mest berømte elev.

## Kjente elever
I løpet av de 33 årene av Tsarskoye Selo Lyceum eksisterte ble det utdannet 286 kandidater.. De mest kjente av disse, i tillegg til de to ovennevnte var

* Anton Delvig (1798-1831, dikter), 
* Wilhelm Kuchelbecker (1797-1846, dikter og dekabrist),
* Nicholas de Giers (1820-1895, utenriksminister), 
* Dmitrij Tolstoj (1823-1889, innenriksminster), 
* Jakov Grot (1812-1893, lingvist), 
* Nikolaj Danilevskij (1882-1895, naturvitenskapsmann og filosof, 
* Aleksej Lobanov-Rostovskij (1824-1896, utenriksminister), 
* Mikhail Saltykov-Sjtsjedrin (1826-1889, forfatter)
* Ivan Pusjtsjin (1798-1859, dommer og dekabrist)
* Aleksander Gortsjakov (1798-1883, utenriksminister)
* 

## Referanser


## Eksterne lenker
* IMPERIAL LYCEUM (på engelsk) - fra Tsarskoye Selo i 1910
* Pushkin og Lyceum (på russisk)
Sildhopen kraftverk

**Sildhopen kraftverk** er et vannkraftverk i Mørsvikbotn i Sørfold kommune i Nordland.

Det utnytter et fall på 73 meter fra Sildhopvannet. Vannet brukes i et anlegg for settefiskproduksjon.

Installert effekt er 500 kW fra to peltonturbiner. Årsproduksjon er 3,5 GWh.

## Referanser


## Kilder
* 
* NVE vannkraftdatabase

## Se også
*Nord-Salten om Smolten Mørsvik
*Teknisk Ukeblad
*Haneseth Energi
Mark Carney

**Mark Joseph Carney** (født 1965) er en kanadisk økonom og fra 14. mars 2025 sitt lands statsminister. Han var fra 2013 til 2020 sentralbanksjef i Bank of England, og fra 2008 til 2011 sentralbanksjef i Bank of Canada. Han var fra 2011 til 2018 styreleder i Rådet for finansiell stabilitet. Han har tidligere arbeidet for Goldman Sachs.

Carney gikk i 1983 ut av St. Francis Xavier High School i Edmonton. Han studerte deretter økonomi ved Harvard University, hvor han også utmerket seg som ishockeyspiller. Etter bachelor-eksamen i 1988, tok han ved siden av arbeidet, en mastergrad ved University of Oxford i 1993, og i 1995 Ph.D. samme sted.  

## Referanser


## Eksterne lenker
*
Svein Andresen

**Svein Andresen** (født 1954 i Hongkong) er en norsk økonom og generalsekretær i Rådet for finansiell stabilitet (FSB) opprettet i 2009 av G20. Han hadde samme posisjon i FSBs forgjenger, Financial Stability Forum, opprettet av G7 i 1999.

Andresen har mastergrad i økonomi fra Simon Fraser University i Britisk Columbia, Canada, og PhD fra Graduate Institute of International and Development Studies i Genève, Sveits.

Svein Andersen begynte sin karrière i Den internasjonale oppgjørsbanken i 1989, og endte som rådgiver for bankens direktør fra 1997 til 2000. Han har tidligere vært assisterende professor i økonomi ved University of North Carolina at Chapel Hill.

## Referanser
Y-12 National Security Complex

**Y-12 National Security Complex** er et amerikansk føderalt våpenanlegg som blant annet produserer komponenter til kjernevåpen. Anlegget ligger i Oak Ridge i Tennessee. Y-12 ble bygget i november 1943 og var en del av Manhattan-prosjektet, da anleggets formål var å anrike uran til de første kjernefysiske våpen («Little Boy»* *og «Fat Man») som ble utviklet i prosjektet og ble brukt til å få Japan til å kapitulere under annen verdenskrig.

## Referanser


## Eksterne lenker
* Offisiell nettside
Victoria (planter)

**Victoria amazonica*
**Victoria cruziana

[[Slekt (biologi)|Slekten]] *'Victoria*' er to arter kjempestore [[nøkkeroser]] som vokser i innsjøer og vassdrag i [[Argentina]] og [[Paraguay]]. *Victoria*-vannliljene har store blader som ligger flatt mot vannflaten. Den største arten, *Victoria amazonica* har blader som kan bli opptil 3 meter i diameter, og stengler som kan bli opptil 8 meter. *Victoria  cruziana* er noe mindre, men bladene kan likevel bli opptil 1,5 meter i diameter i veksthus. Slekten er oppkalt etter [[Victoria av Storbritannia|Dronning Victoria]], som nylig hadde besteget tronen da den ble oppdaget.

== Blomstring ==

Kjempevannliljene har store blomster som er 25 cm i diameter, og som kun er åpne om natten, to netter på rad. Den første natten er blomsten hvit, den neste natten er den dyp rosa. Selve blomsten avgir varme, sentrum av blomsten kan være 10° varmere enn omgivelsene. De pollineres av biller, særlig [[hornbiller]].

== Bladene ==
De store bladene til begge arter har et nettverk av årer på undersiden som fanger luftbobler, og gir dem stor flyteevne. Bladene er i stand til å bære vekten av et lite barn. Selve bladoverflaten er skjør, men om vekten distribueres jevnt, kan bladene bære opp til 32 kilo. Den sterke og samtidig lette konstruksjonen var inspirasjonskilde for [[Crystal Palace (bygning)|Crystal Palace]] som ble bygget til verdensutstillingen i 1851, nettopp for å huse den store vannliljen.

== Navn og beskrivelse ==
Den første publiseringen av slektsnavnet stammer fra en beskrivelsen av fra 1837, basert på materiale som var sendt fra [[Britisk Guiana]] av [[Robert Schomburgk]]. Materialet ble beskrevet av [[John Lindley]] som *Victoria regia*, og den største arten var kjent under dette navnet i mange år. Artene hadde imidlertid været beskrevet tidligere som *Euryale amazonica* (*Euryale* er en liknende slekt fra Øst-Asia) av [[Eduard Friedrich Poeppig]] i 1832. Den franske botanikeren [[Aimé Bonpland]] hadde gitt en fransk beskrivelse i 1825, og den skal første gang ha blitt forsøkt dyrket av [[Tadeáš Haenke]] så tidlig som i 1801, dog uten noen formell beskrivelse. Siden Poppeigs navn hadde forrang, men slekten var akseptert, ble planten til slutt hetende *V. amazonica*. Den noe mindre og mer kuldetålende *V. cruzeanea'' ble beskrevet av Alcide d'Orbigny i 1840 og gitt navn etter Andrés de Santa Cruz, Bolivias daværende president.

## Referanser


## Eksterne lenker
*
Filippo Benizi

**Filippo Benizi** eller **Benizzi** (født 15. august 1233 i Oltrarno i Firenze i Italia, død 22. august 1285 i Todi) var en italiensk servittmunk og bekjenner. Han var servittordenens ordensgeneral fra 1267 til sin død. Filippo Benizi æres som helgen i den katolske kirke. Hans festdag feires den 22. august.

## Liv og virke
### Bakgrunn
Filippo Benizi kam fra en adelsfamilie i Firenze. Han studerte filosofi i Paris og fysikk og medisin i Padova og avla doktorseksamen ved 20 års alder. Allerede i ung alder viste han stor omsorg for fattige og syke.

Straks etter at han var vendt tilbake til Firenze gikk han i messen i servitterordenens kirke. Under bønn uttrykte han en lengten etter å tre inn i servittenes orden. Han trådte inn i 1254.

### Prest, ordensgeneral
Med tiden ble hans høye utdannelse kjent, og han ble presteviet i 1259 og utsett til assistent for ordensgeneralen. Da denne døde i 1267, ble Filippo valgt til etterfølger. Han bidro til ordenens ubredelse, slik at det snart var ordensprovinser i Italia, men dessuten i Polen og Ungarn.

Han omformulerte ordenens regel og grunnla sammen med Giuliana Falconieri en kvinnelig gren av ordenen, de såkalte *Mantellate*.

Han ble invitert som ordenssuperior til konklaven i Viterbo, som pågikk i over to år fra og med 1268. Karrdinalene klarte ikke å enes noe hvem som skulle bli den neste pave, og Benizi var invitert til å formidle mellom de forskjellige partier. Etter en tid, i 1271, ble han selv en av kandidatene. Men han ønsket å leve i avskilthet og flyktet derfra. Han skal ha holdt seg i skjul i Bagni San Filippo inntil konklaven hadde valgt pave Gregor X (1271–1276) til pave.

Noen år senere avstod han også bispestolen i Firenze. I 1274 deltok han på det andre konsil i Lyon der han gjorde et meget godt inntrykk ved sin veltalenhet.

Filippo Benizi døde i 1285 i Todi og ble gravlagt i servittkirken der. Han ble kanonisert i 1671 av pave Klemens X.

## Referanser


## Litteratur
* Farmer, David Hugh, *The Oxford Dictionary of Saints*. 3rd ed. Oxford: Oxford University Press 1992. ISBN 0-19-283069-4
* *The Book of Saints: A Dictionary of Servants of God*. 6th ed. London: Cassell 1994. ISBN 0-304-34357-9
* Tylenda, Joseph N., *The Pilgrim's Guide to Rome's Principal Churches*. Collegeville, Minnesota: The Liturgical Press 1993. ISBN 0-8146-5016-3

## Eksterne lenker
*
Rue Mazarine

**Rue Mazarine** er en gate i quartier de la Monnaie i 6. arrondissement i Paris.

Navnet er knyttet til collège des Quatre-Nations (nå Institut de France), som var grunnlagt av Jules Mazarin. Dens tidligere navn var *rue des Fossés-de-Nesle*.

## Referanser
Håndball under Sommer-OL 2016 – Kvinner

**[[Håndball under Sommer-OL 2016]]** for kvinner fant sted fra 6. til 20. august 2016 på Olympic Training Center i Rio de Janeiro. Det var 2 grupper a 6 lag De fire beste lagene fra hver gruppe avanserte til kvartfinale. De tapende semifinalistene spilte bronsefinale, mens vinnerne spilte finale. Russland vant gull etter at de slo Frankrike i finalen. Norge vant bronsefinalen over Nederland.

## Innledende runde

### Gruppe A

----

----

----

----

----

----

----

----

----

----

----

----

----

----

----

----

### Gruppe B

----

----

----

----

----

----

----

----

----

----

----

----

----

----

----

## Sluttspill

### Kvartfinaler

----

----

----

### Semifinaler

----

### Bronsefinale

### Finale

## Eksterne lenker
*Offisiell resultatside
Statens medicinsk-etiska råd

**Statens medicinsk-etiska råd** (**Smer**) er et organ som er satt opp av den svenske regjeringen, som følge av en beslutning i 1985, som legger frem meninger om saker knyttet til medisinsk etikk.

Styreleder i rådet er Kjell Asplund.

## Eksterne lenker
*
Riksherold

**Riksherold** (dansk *rigsherold*) var et statlig embete i Norge fra 1818 til 1865. Heroldens hovedoppgave var å proklamere Stortingets og Høyesteretts åpning i et ridende opptog. Riksherolden deltok også ved kroninger.

Riksheroldembetet ble opprettet i 1818. Etter hvert fikk riksherolden en prangende embetsdrakt inspirert av middelalderen og heroldsdrakter i flere land, med betegnelsen «tabard» eller «tappert». I Sverige ble lignende drakter brukt av egne ordensherolder for seremonier i hver av de forskjellige ordenene som kongene delte ut.

Det norske riksheroldsembetet forsvant da Holger Collett tok avskjed i 1865. Det finnes et maleri av Peter Nicolai Arbo fra 1881 som viser Collett i full embetsdrakt ved Karl XVs kroning i 1859.

I Sverige var det en «riksheraldiker» i tiden 1734-1953 med heraldikk som arbeidsfelt. I Storbritannia er det fortsatt «våpenkonger» med både seremonielle og heraldiske arbeidsoppgaver hos College of Arms og Lord Lyon King of Arms.  

## Riksherolder
* 1818–1822 Matthias Hagerup
* 1822–1832 Frederik Due
* 1832–1841 Peder Kjerulf
* 1843–1856 Johan Frederik Monrad
* 1856–1865 Holger Collett

## Se også
* Herold
* Tappert
* Statsheraldiker
* College of Arms
* Lord Lyon King of Arms

## Litteratur
**Den Kongelige norske [[St. Olavs Orden|Sankt Olavs orden]] 1847-1947*, utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947.
* Else Boye: *Christiania 1814–1905*. Oslo: Grøndahl, 1976, s. 28.
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy)
* Michel Pastoureau: *Traité d'héraldique*, Grands manuels Picard, Paris 1979 (nye utgaver 1993, 1997, 2003)
* Carl-Alexander von Volborth: *[[heraldikk|Heraldry]] - Customs, Rules and Styles*, Dorset 1981
* Magnus Bäckmark och Jesper Wasling: *Heraldiken i [[Sverige]]*, Lund 2001
Villa Sult

**Villa Sult**, formelt **Stiftelsen Institutt for spiseforstyrrelser**, er en norsk behandlingsinstitusjon på Frogner i Oslo. Villa Sult har adresse Kruses gate 8 i Oslo.

Institutt for spiseforstyrrelser ble etablert som ideell stiftelse av Pål Georg Gundersen og Finn Skårderud i begynnelsen av 2014. Organisasjonen er en videreføring av psykiater Finn Skårderuds foretak Institutt for spiseforstyrrelser, etablert i 1997. I 2019 mottok Villa Sult Wenche Foss' ærespris.

Villa Sult bidrar også med omfattende kurs- og seminarvirksomhet, og ikke minst med veiledning av kliniske miljøer i Norge og utland. Det dreier seg om veiledning til behandlingsmiljøer for spiseforstyrrelser, til miljøterapeutiske enheter og ikke minst til barnevernstiltak.

Instituttet i seg selv er en rammeorganisasjon for flere virksomheter: behandling, forskning, undervisning og utdannelse. Siden åpningen i september 2014 har det vært drevet omfattende og bredspektret klinisk virksomhet for personer med spiseforstyrrelser.

## Kjernevirksomhet
Kjernevirksomheten er psykoterapi – i grupper, for par og for familier, samt psykopedagogisk arbeid. En sentral ambisjon for virksomheten er «Lave terskler og høye kompetanser». Instituttet har derfor flere såkalte lavterskeltilbud. Eksempelvis tilbyr instituttet en gratis drop&nbsp;in-time der behandlerne kan ta imot både personer med spiseforstyrrelse og personer som søker råd og veiledning på vegne av en nærstående med spiseforstyrrelse. Et annet tiltak kalles «Familiehjelpen – Rask Respons», som skal gi familier med «nysyke» barn og unge med spiseforstyrrelser meget rask hjelp.

## Supplerende målsetninger
Det er også to uttalte mål for stiftelsen at den skal

* bestrebe seg på å integrere kunst og kultur i behandlingstilbudet
* delta i den offentlige og politiske debatten om spiseforstyrrelser og beslektete temaer.

## Referanser


## Eksterne lenker
* Offisielt nettsted
*
Jamboree

En **jamboree** er en internasjonal leir i speiderbevegelsen. Betegnelsen ble benyttet av bevegelsens grunnlegger, Robert Baden-Powell, men opprinnelsen er ukjent.

Jamboreer holdes hvert fjerde år. Speidere fra alle medlemsland er invitert.
Danmark var vert for 2. Verdensjamboree i 1924, avholdt på Ermelundsletten i København.

## Referanser

## Se også
* Jamboree on the Air
* Jamboree on the Internet
Funk melody

**Funk melody** er en undersjanger av *funk carioca* - inspirert av *[[Freestyle music|freestyle]]*, og dukket opp i begynnelsen av 1990-tallet, med tekster som fokuserer på temaer om kjærlighet. Lik tradisjonell funk carioca er funk melody inspirert av *[[miami bass]]*, og det er omfattende bruk av *[[sampler]]e* og trommemaskiner.

## Historie
Med fremveksten av *freestyle*, og suksessen den fikk i USA, så kom denne musikalske sjangeren til Brasil i 1988. Med brasilianske termer ble denne sjangeren kalt *funk melody*, og besto få år senere av et spekter med internasjonale kunstnere kalt «artistas de freestyle»" mens brasilianerne er kalt «artistas de funk melody». *Miami bass* hadde stor innflytelse på den tidlige fasen med funk carioca-innspillinger av freestyle som ble fremført i de såkalte «baile *funks*».

Den første brasilianske *funk melody* innspillingen var «Melô do Príncipe», av Guilherme Jardim, i 1990. Det var en versjon av sangen *Just Another Lover *av Ray Guell. Denne versjonen ble produsert av DJ Marlboro og gitt ut på LP med tittelen «DJ Marlboro Apresenta: Funk Brasil 2» (Side 2, spor 1), som, sammen med keyboardist Humberto Mello, var en av de største produsenter av *funk melody* på 1990-tallet, samt Dj Robson Leandro og keyboardist Victor Junior. I 1991 ble en ny *funk-melody*-låt innspilt, nå med gruppen Cashmere. Sangen var «Vem Amor», som ble utgitt på LP: «Malboro D.J. Apresenta: Funk Brasil 3» (Side 2, Spor 2) og ble ganske populære. I det samme året kom det første albumet med *funk melody*: gruppen het Funk Girls, og albumet var *Love Girls*, utgitt av plateselskapet Kaskata. Siden da har det kommet flere varianter av *funk melody*, og flere nye artister har dukket opp, blant dem You Can Dance, Latino, Cashmere, Johnny B, Ginno, Força do Rap, blant andre.

Høydepunktet for *funk melody* var mellom 1993 og 1996, da kom de store hits som «Me Leva», fra Latino, «Anjo», av You Can Dance, «Sonho de Verão», med Johnny B, «Mel da sua Boca», med Copacabana Beat, «Segura», av Cashmere, «Joguei com seu Coração», Abdullah, «Sinto Saudade», med Mike Dee, «De Bar em Bar», av Tchello. Også kunstnere basert i andre musikalske sjangre spilte inn *funk melody, *som Angélica og Xuxa. Gjennom støtten fra lørdags TV-programmet ble sangene til Xuxa kjent over hele landet. Det mest populære album med *funk melody* er «Marcas de Amor», med Latino, og samleplaten «Funk Brasil Especial»: de vant begge gull for over 100 000 solgte album.

Etter år 2000 har *funk melody* mistet popularitet, og kunstnere har begynte å søke etter andre sjangere, for eksempel *dance*, *r&b*, *pop*, enn utgivelser basert på *funk melody*.

## Noen av kunstnerne i bevegelsen
* Claudinho & Buchecha

## Referanser
Clang

**Clang** (uttale i det internasjonale fonetiske alfabetet: ˈklæŋ/) er en kompilator-front-end for programmeringsspråkene C, C++, Objective-C og Objective-C++, rammeverket OpenCL og de tilhørende API'ene OpenMP og CUDA. Den benytter LLVM som sin back-end, og har vært en del av utviklingssyklusen til LLVM siden  LLVM versjon 2.6.

Clang er konstruert i den hensikt å erstatte GNU Compiler Collection (GCC). Dens bidragsytere inkluderer Apple, Microsoft, Google, ARM Holdings, Sony, Intel og Advanced Micro Devices (AMD). Clang er fri og åpen programvare, og er lisensiert under University of Illinois/NCSA Open Source License, som er en BSD-lignende lisens.

Første versjon ble lansert 26. september 2007. Siste versjon er 20.1.6 og ble lansert 28. maj 2025.

## Referanser


## Eksterne lenker
*
Chiclete com Banana

**Chiclete com Banana** (portugisisk for «tyggegummi med banan») er et Axé music band, for tiden bestående av Bell Marques, Wadinho Marques, Rey, Waltinho Cruz, Deny og Lelo. Gruppen er oppkalt etter sangen «Chiclete com Banana», skrevet av Gordurinha (Waldeck Artur Macedo; 1922-1969) og Almira Castilho, som først ble innspilt i 1959 av den brasilianske popstjernen Jackson do Pandeiro og mange andre utøvere, inkludert Gilberto Gil.

Chiclete com Banana ga ut sine første album, Estação Das Cores (1983) og Traz os montes i 1983, og har siden gitt ut mange album i Axé Music-sjangeren i Brasil. Chiclete fikk berømmelse i Bahia på 1980-tallet lik andre axé-band og artister (blant dem Ivete Sangalo). I dag er Chiclete en av de mest populære og dyre micaretas under Carnaval i Bahia, selv om de opptrer over hele Brasil hele året. Deres opptredener kan koste R$400.000 for 2,5 timer med show (om $100.000 USD) eller mer under Carnaval i Salvador. De har som regel alt fra 200.000 til 500.000 mennesker som går ved siden av lydlastebilen (*Trio Elétrico*). Denne er delt i 5 000 – 10 000 mennesker innenfor «tau» som har kjøpt abadás, spesielle skjorter som alle bærer.

## Diskografi
* Estação Das Cores (1983)
* *Traz Os-Montes* (1983)
* *Energia* (1984)
* *Sementes* (1985)
* *Fissura* (1986)
* *Gritos De Guerra* (1987)
* *Fé Brasileira* (1988)
* *Tambores Urbanos* (1989)
* *Toda Mistura Será Permitida* (1990)
* *Jambo* (1991)
* *Classificados* (1992)
* *Chiclete Com Banan*a (1993)
* *13* (1994)
* *Banan Coral* (1995)
* *Menina Dos Olhos* (1996)
* *Para Ti* (1997)
* *É Festa (Ao Vivo)* (1997)
* *Bem Me Quer* (1998)
* *Borboleta Azul* (1999)
* *São João De Rua* (2000)
* *Chiclete* (2000)
* *Santo Protetor* (2001)
* *Chiclete Na Caixa Banana No Cacho (Ao Vivo)* (2003)
* *Sou Chicleteiro* (2004)
* *Chiclete na Ponta da Lingua* (2005)

## Eksterne lenker
* 
*
Etwas Neues unter der Sonnen

***Etwas Neues unter der Sonnen*** er et musikkalbum med Kolbotn Ungdomskorps, Erlend Tunestveit, Jan Magne Førde, Ingvild Habbestad og Kåre Nordstoga. Albumet ble utgitt i 2002. 
## Sporliste
# «Hornhavet &ndash; en trompetkonsert» (Jan Magne Førde)
# «Etwas Neues unter der Sonnen, Oder das Unterirrdische Klippenkonzert aus Norwegen, op. 13b» (Kjell Habbestad)
# «Viking-hymne» (Kjell Mørk Karlsen)
# «Voices from the Script» (Bjørn Norvall Hoemsnes)
## Medvirkende
### Musikere
* Kolbotn Ungdomskorps - div. instrumenter
* Erlend Tunestveit - dirigent, produsent 
* Jan Magne Førde - trompet, komponist 
* Ingvild Habbestad - Hardanger-fele 
* Kåre Nordstoga - orgel 
### Øvrige medvirkende
* Trond Erikson - produsent, tekniker

## Eksterne lenker
* Etwas Neues unter der Sonnen
Ann Beate Tempelhaug

**Ann Beate Tempelhaug** (født 1954 i Mosjøen i Nordland) er en norsk keramiker, bosatt i Søgne i Vest-Agder.  Hun arbeider som keramiker, med hovedvekt på dreiing og modellering i steingods og porselen.

Tempelhaug er utdannet ved Kunst- og designhøgskolen i Bergen (tidligere Bergen Kunsthåndverksskole),  med diplomeksamen i 1981. Hun flyttet til Søgne i 1992, og etablerte seg der med eget verksted sammen med sin ektefelle Eirik Gjedrem, som også er keramiker. I årene som fulgte, deltok hun på en rekke gruppe- og separatutstillinger og mottok flere stipender. I 1985 mottok hun Bergen kommunes kunstnerstipend, og i 1991 mottok hun Statens treårige arbeidsstipend.  Hun er innkjøpt av Norsk kulturråd flere ganger, Riksgalleriet, KODE kunstmuseene i Bergen, Sørlandets kunstmuseum, Nordenfjeldske Kunstindustrimuseum,  Sogn og Fjordane Kunstmuseum og Vestlandske kunstindustrimuseum.  Utsmykninger av henne, finnes blant annet på Gullfaks C-plattformen,  Det juridiske fakultet (UiB), Bibliotek og idrettshall i Vestnes, Møre og Romsdal,  Bjønnes omsorgssenter, Nøtterøy og på Postterminalbygget i Mosjøen.

I de senere år har Tempelhaug hatt flere større separatutstillinger. Hennes arbeider – ofte fat i stort format – blir beskrevet som skulpturelle og monumentale, gjerne med sarte tegninger og fargenyanser i overflaten. På senhøsten 2015 viste Bomuldsfabriken Kunsthall, avd. ARTendal  en separatutstilling med hennes kunst med tittelen *Det er ingen natt mer*. Våren 2016 ble hun valgt ut til å delta på messen Collective Design Fair i New York i regi av Galleri Format.

Ann Beate Tempelhaug har vært medlem i Kunstnerisk råd i Format, Oslo (1991-1994) og i kunstnerisk råd ved  Agder Kunstsenter ( tidligere Sørlandets Kunstnersenter) 1995-1996. Hun er medlem i Norske kunsthåndverkere Agder.

## Referanser
Rue du Bac

**Rue du Bac** er en gate i Paris i byens 7. arrondissement. Gaten, som er 1150 meter lang, begynner i krysset mellom quai Voltaire og quai Anatole-France og fører til rue de Sèvres.

*Rue du Bac* har sitt navn etter en ferje (*bac*) som ble satt inn henimot 1550 på det som nå er quai Voltaire for å transportere steinblokker over Seinen for byggingen av Palais des Tuileries. Den krysset Seinen der broen Pont Royal ble bygget senere, under kong Ludvig XIV, for å erstatte *pont rouge* fra 1632 bygd av finansmannen Barbier.

Opprinnelig het gaten *grand chemin du Bac*, så *ruelle du Bac* og så *grande rue du Bac*.

I gaten ligger blant annet kapellet Chapelle Notre-Dame-de-la-Médaille-Miraculeuse.

## Litteratur
* Bruno Pons et Anne Forray-Carlier (dir.), *La Rue du Bac*, Paris, Délégation à l'action artistique de la Ville de Paris, 1991 – ISBN 2-905118-33-4

## Eksterne lenker
* 
* Official nomenclature of Parisian streets
* ''Insecula''
* ''www.paris-pittoresque.com''
Chapelle Notre-Dame-de-la-Médaille-Miraculeuse

** Chapelle Notre-Dame-de-la-Médaille-Miraculeuse** er et kapell i Paris, dedisert til Vår Frue av den mirakuløse medalje. Kapellet ligger i Rue du Bac i 7. arrondissement.

I dette kapell fikk Catherine Labouré i 1830 en åpenbaring av jomfru Maria som instruerte henne om «den mirakuløse medalje».

## Litteratur
* *Petit guide de la chapelle Notre-Dame de la Médaille Miraculeuse*, Editions du Signe, 2002

## Referanser


## Eksterne lenker
*
Stuart Little (film)

***Stuart Little*** er en amerikansk kombinert tegnefilm og realfilm fra 1999, basert på en bok med samme navn fra 1945 skrevet av E. B. White. 

## Handling
Familien Little går til et barnehjem for å adoptere en bror. Når sønnen i familien, George, insisterer på at de skal ha en lillebror, blir ønsket hans oppfylt når de velger en mus med navnet Stuart. George er ikke veldig fornøyd med dette i starten, og familiens katt, Snøpels, er enda mindre fornøyd. Snøpels planlegger å kvitte seg med Stuart, og klarer det, men får dårlig samvittighet. 

## Skuespillere
* Hugh Laurie som Herr Frederick Little
* Geena Davis som Fru Eleanor Little
* Jonathan Lipnicki som George Little
* Jeffrey Jones som Onkel Crenschaw Little
* Patrick Thomas O'Brien som Onkel Stretch Little
* Connie Ray som Tante Tina Little
* Allyce Bealsey som Tante Beatrice Little
* Julia Sweeney som Fru Keeper
* Dabney Coleman som Doktor Beechwood
* Miles Marsico som Anton
* Kimmy Robertson som Tilskuer på lop
* Jim Doughan som Etterforsker Allen
* Estelle Getty som Bestemor Estelle Little

### Stemmeskuespillere
* Michael J. Fox som Stuart Little
* Jennifer Tilly som Fru Camille Stout
* Bruno Kirkby som Herr Reginald Stout
* Nathan Lane som Snøpels
* Chazz Palminteri som Smokey
* Steve Zahn som Monty
* Jim Doughan som Lucky
* David Alan Grier som Red
* Stan Freberg som Speaker for løp

### Norske stemmer
* Aksel Hennie som Stuart Little
* Håvard Bakke som Frederick Little
* Anders Hatlo som Snøpels
* Åsleik Engmark som Monty

## Priser
I 2000, ble filmen nominert for en Oscar for beste visuelle effekter, men tapte prisen til *[[The Matrix]]*.

## Oppfølgere
* *[[Stuart Little 2]]*
* *[[Stuart Little 3]]*

## Referanser


## Eksterne lenker
*
Revlon

**Revlon, Inc.** er en amerikansk kosmetikkprodusent med hovedkontor i New York. Selskapet ble grunnlagt i 1932, midt under Den store depresjonen, av Charles Revson og hans bror Joseph sammen med en kjemiker, Charles Lachman, som bidro med bokstaven «L» til Revlon-navnet.

## Referanser


## Eksterne lenker
* Nettside
Iron Fist (Netflix)

***Iron Fist*** er en amerikansk nettfjernsynsserie utviklet av Scott Buck for Netflix og produsert av Marvel Television i samarbeid med ABC Studios. Filmingen av serien begynte i New York i april 2016. Den hadde premiere på Netflix i 2017. Alle 13 episodene ble tilgjengeliggjort samtidig.

Tittelrollen ble spilt av Finn Jones, mens andre sentrale roller var besatt av Jessica Henwick, David Wenham, Jessica Stroup og Tom Pelphrey.

Serien ble kansellert etter to sesonger.

## Rolleliste
* Danny Rand / Iron Fist … Finn Jones
* Colleen Wing … Jessica Henwick
* Ward Meachum … Tom Pelphrey
* Joy Meachum … Jessica Stroup
* Harold Meachum … David Wenham
* Claire Temple … Rosario Dawson
* Jeri Hogarth … Carrie-Anne Moss
* Davos / Steel Serpent … Sacha Dhawan
* Bakuto … Ramón Rodríguez
* Gao … Wai Ching Ho
* Typhoid Mary … Alice Eve
* Misty Knight … Simone Missick

## Referanser


## Eksterne lenker
*
Faktor X

***Faktor X*** er et musikkalbum utgitt av Raga Rockers. Albumet ble utgitt den 27. desember 2013, og er bandets 12. studioalbum.

## Sporliste
Alle sanger er skrevet av Michael Krohn.

# «Desperado»
# «Pilgrim»
# «Ingen nåde»
# «Siste gang»
# «Idol»
# «Ditt sanne jeg»
# «Krydder»
# «Øde øy»
# «Kanskje på tide»
# «Ånden som går»
# «Faktor X»

## Medvirkende
### Raga Rockers
* Michael Krohn - sang, synth, produsent
* Eivind Staxrud - gitar, produsent
* Livio Aiello - bass, produsent
* Arne Sæther - orgel, produsent
* Jan Arne Kristiansen - trommer, produsent
### Øvrige medvirkende
* Børge Petersen-Øverleir - gitar
* Even Kruse Skatrud - brass & brass-arr 
* Steinar Borvik - saksofon 
* Håkon Møller - piano
* Kai Robøle - co-produsent
* Odd Jensen - tekniker 
* Kenneth M. Lewis - assisterende tekniker 
* Bjarne Stensli - miksing 
* Björn Engelmann - mastering 
* Truls Halvorsen - coverdesign

## Listeplasseringer

## Referanser


## Eksterne lenker
* Faktor X
Sebastiano Ziani

**Sebastiano Ziani** (født 1102, død 13. april 1178 i Venezia) var doge av Venezia fra 1172 til sin død i 1178. Han var en av bystatens store byplanleggere.

## Liv og virke
### Bakgrunn
Ziani var blant Venezias rikeste menn. Han var i besittelse av mange store eiendommer i byen, ikke minst i menigheten Santa Giustina nordøst i byen, og mellom San Marco og Rialto, og flere saliner i lagunen. Ziani engasjerte seg ivrig i den lukrative handelen med områdene i det østlige middelhavsområde og i Nord-Afrika.

Under hans forgjenger i dogeembedet, den myrdede Vitale Michiel II (latin: *Vitalis Michael*), innehadde Ziani flere ganger stillingen som *iudex* (en doge-rådgiver og dermed et av statens høyeste embeder), og var også sendemann til Konstantinopel. 

### Doge
Etter Vitale Michiel IIs død var dogeembedet vakant i et halvt år. Til slutt ble Sebasiano Ziani valgt. Han skal ha demonstrert sin rikdom ved det at han som den første doge etter sitt valg kastet ut gullstykker i folkemengden. Ved tiltredelsen var republikken Venezia i strid med keiser Fredrik Barbarossa, som i 1162 satte byen under press med en handelsblokade - og dypt forgjeldet på grunn av det antikeiserlige vyforbund og på grunn av rivningene med den bysantinske keiser.

Ziani forsøkte å dempe uroen i befolkningen ved å begrense prisene på grunnæringsmidler. 

I sin korte tid som doge delte Ziani bystaten opp i mange distrikter. Han innså at regjeringsbygningen var for tett inntil skipsverftet. Arbeidet ble forstyrret av støyen fra verftet. Ziani løste problemet ved å donere verftet et nytt område i bystaten, slik at det kunne overføres dit.

Han var vertskap for pave Alexander III, keiser Fredrik I og en delegasjon fra Vilhelm II av Sicilia som undertegnet Veneziatraktaten i juli 1177.

Han var gift til en kvinne ved navn Cecilia.

Sebastian Ziani var far til den senere dogen Pietro Ziani.

Ziani takket av fra dogeembedet den 11. april 1178. Han trakk seg tilbake til klosteret San Giorgio Maggiore, der han døde dagen etter.

## Referanser


## Litteratur
* Irmgard Fees: *Reichtum und Macht im mittelalterlichen Venedig. Die Familie Ziani*. Tübingen 1988 (Diss. Marburg 1986)
* Andrea Da Mosto: *I Dogi di Venezia*. Mailand 1960
Elisabeth Sophie av Slesvig-Holsten-Gottorp

**Elisabeth Sophie** (født 12. oktober 1599 på Gottorp, død 25. november 1627) var en dansk-tysk prinsesse, hertuginne av Sachsen-Lauenburg. 

Hun var datter av hertug Johan Adolf og Augusta av Danmark. I 1620 ble hun gift på morens enkesete *[[Husum slott|slottet foran Husum]]* med hertug August av Sachsen-Lauenburg (1577–1656). Ingen av deres tre sønner overtok tronen, da de alle døde før faren. 

Elisabeth Sophie er sammen med sin ektemann begravet i Ratzeburger Dom. 

## Referanser
Mariakirkens prostilen

**Mariakirkens prostilen** *(Mariakirkens prostigods)* var en forlening (len) under  Mariakirken i Oslo fra middelalderen til lensavviklingen i 1670-årene.

Lenet bestod av følgende deler:
* Rakkestad og Mossedal len
* Vestre Bærum
* Helgøya
Zuckertüte

En ***Zuckertüte*** (tysk for «sukkerkremmerhus» eller «sukkerpose») er et kremmerhus med sukkertøy, som barn i tysktalende områder tradisjonelt får med seg til skolen første skoledag.

Tradisjonen er kjent fra begynnelsen av 1800-tallet i Sachsen og Thüringen, men har senere spredt bredt seg til hele det tysktalende område.
Ytterligere tidlige bevis kommer fra Jena i forbindelse med bykantor Georg Michael Kemlein (1817), Dresden (1820) og Leipzig (1836).

Opprinnelig avleverte foreldrene barnas *Zuckertüte* til skolen. Barna fikk beskjed om at det vokste et tre med *Zuckertüten* hjemme hos læreren, og når disse *Zuckertüten* var store nok, var det på tide å begynne på skolen.

Den første skolekjeglefabrikken i Tyskland ble grunnlagt i 1894 av Carl August Nestler i Wiesa, Erzgebirge, som en fabrikk for finpapp.  Dette selskapet har produsert Zuckertüten maskinelt for første gang i serie siden 1910.

I dag legger man mange steder også leketøy og skolesaker i posene.

Skolekremmerhus er også kjent fra de danske skolene i Sydslesvig .

## Galleri

Fil:Moritz_Heger_–_Neues_Zuckerdütenbuch_1859.jpg|link=//upload.wikimedia.org/wikipedia/commons/thumb/1/1c/Moritz_Heger_%E2%80%93_Neues_Zuckerd%C3%BCtenbuch_1859.jpg/170px-Moritz_Heger_%E2%80%93_Neues_Zuckerd%C3%BCtenbuch_1859.jpg|Lille Berta går forsiktig ned trappen og prøver å ikke miste Zuckertüte sin. Fra boken „Neues Zuckerdütenbuch“ (1859)
Fil:Wilhelm_Walther,_Helm.S,_Manner,_1-145-146-8255.tif|link=//upload.wikimedia.org/wikipedia/commons/thumb/9/98/Wilhelm_Walther%2C_Helm. S%2C_Manner%2C_1-145-146-8255.tif/lossy-page1-170px-Wilhelm_Walther%2C_Helm. S%2C_Manner%2C_1-145-146-8255.tif.jpg| Første skoledag 1930
Fil:Bundesarchiv_Bild_194-0557-15A,_Erster_Schultag.jpg|link=//upload.wikimedia.org/wikipedia/commons/thumb/1/1b/Bundesarchiv_Bild_194-0557-15A%2C_Erster_Schultag.jpg/170px-Bundesarchiv_Bild_194-0557-15A%2C_Erster_Schultag.jpg|Første skoledag 1953
Fil:Schultuete.jpg|link=//upload.wikimedia.org/wikipedia/commons/thumb/2/2b/Schultuete.jpg/170px-Schultuete.jpg|Første skoledag, etwa 1970
Fil:Schultuete ausgepackt.jpg|Uåpnet Zuckertüte 


## Referanser


## Eksterne lenker
*
Destructoid

**Destructoid** er en videospill-fokusert blogg som ble startet i mars 2006 av Yanier Gonzalez. Det er en del av ModernMethod-nettverket. Bloggen har vunnet en Webby Award.
## Referanser

## Eksterne lenker
*
Chiclete com banana (sang)

**«Chiclete com banana»** er en sang skrevet av Macedo Gordurinha og Almira Castilho og innspilt i 1959 av Jackson do Pandeiro, som populariserte sangen. Tittelen betyr «tyggegummi og banan», som henviser til amerikansk og brasiliansk musikk.

Siden 1959 har sangen blitt innspilt av Gilberto Gil, Tania Maria, og andre. Med denne sangen antas Jackson do Pandeiro å være blant de første i musikkstilen samba rock.

## Referanser


## Eksterne lenker
* Informasjon på Gordurinha (portugisisk)
Arnfinn Wennemo

**Arnfinn Wennemo** (født 1966) er en norsk lektor, bonde og kommunepolitiker i Aurskog-Høland.

Han vokste opp på Østre Vennemo ved Hemnes og overtok gården i 1999.

Han er utdannet lektor med hovedfag i historie og tilleggsfagene norsk og kristendom. Han har undervist ved Bråte ungdomsskole, Kjelle videregående skole og Bjørkelangen videregående skole.

Wennemo har også vært engasjert av Aurskog-Høland kommune som bygdebokforfatter. Mellom 2002 og 2007 skrev han tre bind med gårds- og slektshistorie for Høland og Setskog. Han skrev også en jubileumsbok om Søndre Høland kirke, som feiret 150 år i 2016.

Wennebo var valgt inn i kommunestyret i Aurskog-Høland for Kristelig Folkeparti i perioden 2011–2015 og har på nytt vært innvalgt i kommunestyre og formannskap siden 2019.

Han har vært leder i menighetsrådet og vært ansatt, tillitsvalgt og predikant innen Normisjon.

## Referanser
Charlotte Piene

**Charlotte Røed Piene** (født 3. oktober 1985 i Bærum) studerte komposisjon på Norges musikkhøgskole under Bjørn Kruse og Henrik Hellstenius fra 2007 til 2011. Hun er nå student ved Masterstudiet i kunst på Kunst- og designhøgskolen i Bergen med Brandon LaBelle som veileder.

Sentrale temaer for Pienes kompositoriske virke er menneskelig identitet, ensomhet og mellommenneskelig interaksjon. Gjennom lyd, tekst og visuelle virkemidler utforsker Piene rommet og energien som skapes i møtet mellom individer.

Pienes produksjon omfatter instrumentale og elektroniske verker, lydinstallasjoner, performances, video, tekster og musikk for sceneproduksjoner. Hennes musikk har blitt fremført nasjonalt så vel som i Sverige, Ungarn, Georgia, Frankrike og Nord-Irland.

## Produksjon
### Verkliste
#### Verk for ensemble
**Invisible Traces* (2015) – for blåseensemble

#### Verk for soloinstrumentasjon
**The Stories I left behind, that no one else could ever tell* (2014) – for horn og stryke-installation
**Objects of sound* (2013) – for bass eller barytonsaxofon
**Turn back to that point where (you think) you were that day* (2011) – for solo guitar
**– and I was left, standing at the point where the parallels cross* (2012) – for solo obo og EA (4-channels)
**Sakontala – ..und so ist alles gesagt* (2009) – for sopran og elektronikk

#### Elektro-akustiske verker
**Do we harmonize or discord? * (2015)
**Tuning my inner ear* (2015)
**Between Landscapes* (2015)
**Thoughts through time* (2015)
**Turn around, but remember which way you came from* (2014)
**Let’s face the reality* (2014)
**Looking for a way to see* (2014)
**Presence – Was…* (2014)
**For fintfolk*  (2012)
** Silhuett av en by* (2011)
**You don´t know what they are going to tell you* (2010)
**Hun sitter ikke der lenger* (2009)
**Tilbake til der alt begynte* (2009)
**Blanke ord* (2009)

#### Kammermusikk
**Texture of voices I hear from the past* (2013) – for saksofonkvartett
**#1 (no words) Stringquartet* (2011) – for to metall-stativer, sykkelhjul og stemte spikes
**Hvor? * (2009) – for stemme, vibrafon og kontrabass

#### Verk for performances og lydinstallasjoner
**Chordoloom* (2015)  
**Unearth* – (2013)
**Music for a toilet* (2013) 
*Fremførelse av  *Innenfor Bortenfor* med Signhild Meen Wærsted (2009)
**Illusjon om et annet liv* – lydinstallasjon

## Referanser


## Eksterne lenker
*Verkliste fra NB Noter